Diari Oficial de la Generalitat Valenciana


Sumari del DOGV 3788, del 07-07-2000 (2000/5345)

Notificació de la revocació de les ajudes concedides en relació a l'Ordre de 17 de desembre de 1998, per la qual es convocaven ajudes per a la posada en marxa de projectes empresarials promoguts per jóvens i per a equipament d'empreses creades per jóvens.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3788

Data del DOGV
:   07-07-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/5345


Organisme emissor
:   Institut Valencià de la Joventut

Tipus de document
:   Anunci

Notificació de la revocació de les ajudes concedides en relació a l'Ordre de 17 de desembre de 1998, per la qual es convocaven ajudes per a la posada en marxa de projectes empresarials promoguts per jóvens i per a equipament d'empreses creades per jóvens. [2000/M5345]
  
Edicte de l'Institut Valencià de la Joventut pel qual es fa saber a Federico Carbonell Arizmendi que li han sigut revocades les ajudes concedides per la Resolució 850/1999, de 5 d'agost, del director general de l'Institut Valencià de la Joventut, en relació amb l'Ordre de 17 de desembre de 1998, per la qual es convocaven ajudes per a la posada en marxa de projectes empresarials promoguts per jóvens i per a equipament d'empreses creades per jóvens.
  
Davant de la impossibilitat d'efectuar la notificació directament a la persona interessada, cosa que s'ha intentat sense cap efecte, en compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i a l'efecte que estableix el dit article, es publica la notificació següent a la persona que tot seguit s'indica:
  
Federico Carbonell Arizmendi, domiciliat a València, carrer de Jorge Juan número 23.
  
«Resolució de 3 de maig de 2000, del director general de l'Institut València de la Joventut, per la qual es revoquen les ajudes concedides a les persones que s'indica en l'annex, per la Resolució de 5 d'agost de 1999, del director general de l'Institut València de la Joventut.
  
Primer
  
Per l'Ordre de 17 de desembre de 1998, de la Conselleria de Cultura, Educació i Ciència, es va convocar concurs públic per a la concessió d'ajudes per a la posada en marxa de projectes empresarials promoguts per jóvens i per a equipament d'empreses creades per jóvens (DOGV núm. 3.423, de 29 de gener de 1999).
  
Segon
  
Tramitat el corresponent procediment, per resolució del director general de l'Institut Valencià de la Joventut, es va acordar concedir a les persones que s'indiquen en l'annex una subvenció per a la posada en marxa de projectes empresarials promoguts per jóvens i per a equipament d'empreses creades per jóvens. Cosa que es va notificar a les persones interessades d'acord amb el que disposa l'article 58 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, modificada per Llei 4/99, de 13 de gener (d'ara endavant LRJ-PAC), tot recordant-los la necessitat que en el termini de 15 dies presentaren la documentació justificativa que es relaciona en les bases setena i huitena de l'Ordre de 17 de desembre de 1998, indicant-hi que en cas contrari seria procedent l'anul·lació del dret al cobrament de les ajudes concedides, a l'empara del que estableixen les esmentades bases reguladores de la convocatòria.
  
Tercer
  
La base setena de l'Ordre de 17 de desembre de 1998, de la Conselleria de Cultura, Educació i Ciència, estableix: «Són obligacions dels beneficiaris: Realitzar l'activitat o adoptar el comportament que fonamenta la concessió de la subvenció; acreditar davant de l'Institut Valencià de la Joventut la realització de l'activitat i el compliment dels requisits i condicions que determinen la concessió o el gaudi de l'ajuda ...»
  
D'altra banda, la base huitena disposa: «El pagament d'aquestes ajudes s'efectuarà en una sola vegada, després de la justificació del seu ús, per a la qual cosa els beneficiaris hauran de presentar la documentació següent:
  
- Comptes anuals (balanç, compte de pèrdues i guanys, i la memòria).
  
- Original o fotocòpia confrontada de les factures o justificants de les despeses efectuades, per l'import del projecte presentat.
  
La justificació s'haurà de realitzar en el termini de 15 dies hàbils des de l'endemà de la notificació de la concessió de l'ajuda. Les ajudes no pagades per falta de justificació s'anul·laran a partir d'aquesta data i els beneficiaris en perdran el dret al cobrament ...».
  
Quart
  
Com que les persones interessades no van aportar la documentació requerida, es va iniciar el tràmit d'audiència d'acord amb el que disposa l'article 84 de la LRJ-PAC, perquè en el termini de 10 dies pogueren al·legar tot allò que consideraren pertinent als seus interessos. Cosa que se'ls va notificar en forma sense que hi formularen cap al·legació.
  
En virtut del que s'ha exposat, atenent el que disposa la base setena de l'Ordre de 17 de desembre de 1998, de la Conselleria de Cultura, Educació i Ciència, i fent ús de les atribucions que em confereix l'article 7 de la Llei 4/1989, de 26 de juny, de la Generalitat Valenciana, sobre l'Institut Valencià de la Joventut, resolc:
  
Revocar les ajudes concedides a les persones que s'indica en l'annex per a la posada en marxa de projectes empresarials promoguts per jóvens i per a equipament d'empreses creades per jóvens i, en conseqüència, anul·lar-les.»
  
Com que vosté apareix en l'annex de la resolució, amb aquest escrit se li notifica aquesta perquè en prenga coneixement; se li fa saber que contra aquesta resolució, que posa fi a la via administrativa, podrà interposar-se potestativament recurs de reposició davant del director general de l'Institut Valencià de la Joventut, en el termini d'un mes comptador a partir de l'endemà de la seua notificació, o bé, directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua notificació. Tot això d'acord amb el que estableixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció de la Llei 4/1999, de 13 de gener, i els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.